Coba jelasin Letusan 2011 dari Gunung berapi Nabro dalam bahasa melayu dong

Di sebalik tidak mempunyai sejarah letusan, gunung berapi Nabro meletus sejurus selepas tengah malam waktu tempatan pada 13 Jun 2011, selepas satu siri gempa bumi bermagnitud sehingga 5.7 di kawasan sempadan Eritrea-Habsyah. Kepulan debunya diperhatikan satelit berarak ke barat-barat laut di sepanjang sempadan, berukuran kira-kira 50 km lebar dan beberapa ratus km panjang tidak lama selepas letusan, dengan tinggi menghampiri 15 km (8 batu). Letusan ini telah mengorbankan tujuh orang dan mengeluarkan paras tertinggi sulfur dioksida (SO2) pernah dilihat daripada orbit Bumi.

Pada 13 Jun Setiausaha Negara Amerika Syarikat Hillary Clinton terpaksa memotong pendek lawatan ke Habsyah akibat awan debu ini, yang diunjurkan akan memasuki arus udara jet barat-ke-timur and seterusnya atmosfera negara-negara seperti Mesir, Yaman, Israel, Iraq, Jordan, Sudan, Somalia, Djibouti dan Arab Saudi.

Awan debu ini mula mengganggu trafik udara apabila penerbangan Emirates yang berpangkalan di UAE dibatalkan bersama dengan penerbangan Saudi Arabian Airlines. Lapangan Terbang Antarabangsa Luxor di Luxor, Mesir diletakkan dalam keadaan darurat.